钦定古今图书集成/明伦汇编/宫闱典/第089卷 > 同安公主 下嫁王裕
## 钦定古今图书集成/明伦汇编/宫闱典/第089卷 > 同安公主 下嫁王裕

按《唐书公主列传》：“世祖一女同安公主，高祖同母媦
也，下嫁隋州刺史王裕。贞观时以属尊进大长公主。
尝有疾，太宗躬省视，赐缣五百，姆侍皆有赉予。永徽
初，赐实户三百。薨年八十六。裕，隋司徒柬之子，终开
府仪同三司。”按《王方翼传》，“方翼，并州祁人。祖裕，隋
州刺史，尚同安大长公主，官开府仪同三司，卒谥曰
文。”方翼早孤，哀毁如成人，时号“孝童。”母李为主所斥，
居凤泉墅。方翼尚幼，杂庸保，执业不弃。日垦田植树，
治林埌墍，完墙屋，燎松丸墨，为富家。主薨，还京师。